

**APLINKOS APSAUGOS AGENTŪRA**

**TARŠOS INTEGRUOTOS PREVENCIJOS IR KONTROLĖS**

**LEIDIMAS Nr**. **T-A.3-3/2015**

[1] [1] [0] [8] [1] [8] [3] [1] [7]

(Juridinio asmens kodas)

Druskininkų katilinė, Pramonės g. 7, Druskininkai, tel. +370 5 266 7500

(Ūkinės veiklos objekto pavadinimas, adresas, telefonas)

UAB „Litesko“ filialas „Druskininkų šiluma“, Pramonės g. 7, Druskininkai,

tel. +370 5 266 7500, faks. +370 5 266 7510, el. p. info@litesko.lt

(veiklos vykdytojas, jo adresas, telefono, fakso Nr., elektroninio pašto adresas)

Leidimą (be priedų) sudaro 17 puslapių

Išduotas 2006 m. balandžio 19 d. Alytaus regiono aplinkos apsaugos departamento

Pakeistas 2015 m. kovo 25 d. Aplinkos apsaugos agentūros

Pakeistas 2015 m. rugsėjo 10 d.

Patikslintos sąlygos 2023 m. vasario 28 d.

Patikslintos sąlygos 2024 m. liepos 11 d.

Patikslintos sąlygos 2025 m. liepos d.

|  |  |  |  |
| --- | --- | --- | --- |
| Direktorė | Milda Račienė |  | \_\_\_\_\_\_\_\_\_\_\_\_\_\_\_\_\_ |
|  | (Vardas, pavardė) |  | (Parašas) |

A.V.

Suderinta su Nacionaliniu visuomenės sveikatos centru prie Sveikatos apsaugos ministerijos Alytaus departamentu 2023-02-10 raštu Nr. (1-11 14.3.12 Mr)2-6270

(derinusios institucijos pavadinimas, suderinimo data)

**I. BENDROJI DALIS**

**1. Įrenginio pava bvfg rgnbdinimas, gamybos (projektinis) pajėgumas arba vardinė (nominali) šiluminė galia, vieta (adresas).**

Druskininkų katilinė įsikūrusi Druskininkų miesto pietinėje dalyje, Pramonės g. 7, pramoninėje miesto zonoje. Katilinės kaimynystėje yra tokios bendrovės kaip UAB „Druskininkų statyba“, AB „Energijos skirstymo operatorius“, UAB „Druskininkų komunalinis ūkis“, UAB „Kamėja“, UAB „Linoma“ ir kt., toliau link miesto yra muitinės sandėliai. Katilinės vakarinėje pusėje – miškas. Druskininkų katilinės teritorijos užimamas plotas – 3,8307 ha. Druskininkų katilinės savininkas yra AB „Druskininkų šilumos tinklai“. Pagal 2003-10-16 nuomos sutartį Nr. 2003-10-16-019/41 katilinė yra išnuomota UAB „Litesko“ nuo 2003-10-16 iki 2034-05-31. Katilinės bendra vardinė (nominali) šiluminė galia - 72 MW.

**2. Ūkinės veiklos aprašymas.**

UAB „Litesko” filialo „Druskininkų šiluma“ Druskininkų katilinės pagrindinė veikla ir paskirtis – kuro degimo proceso šiluminę energiją vandens šildymo katiluose versti į šiluminę energiją, ir termofikacinio vandens pavidalu tiekti vartotojams. Nominalus bendras katilinės šiluminis našumas 72 MW.

Šilumos gamybai kuro deginimo metu išsiskiria šie teršalai:

Deginant dujinį kurą (gamtines dujas, suskystintas, suslėgtas gamtines dujas, suskystintas naftos dujas), skystąjį kurą, biokurą:

• CO - anglies monoksidas (A);

• NOx - azoto oksidai (A);

• KD - kietosios dalelės (A);

• SO2 - sieros dioksidas (A);

Saugant ir paskirstant skystąjį kurą (dyzeliną / gazolį):

• LOJ - lakūs organiniai junginiai.

Katilinė sudaryta iš šių įrenginių:

• kuro ūkio;

• vandens apdorojimo ūkio;

• vandens šildymo katilų;

• maitinimo ir tinklo siurblių;

• kitų pagalbinių ūkių.

Kuro ūkis yra skirstomas į skystojo kuro (gazolio / dyzelino), dujų ir biokuro. Druskininkų katilinėje kaip kuras yra naudojamas biokuras (smulkinta mediena) ir gazolis (dyzelinas), kurie į katilinę yra pristatomi automobiliniu transportu bei saugomi tam skirtose aikštelėse (biokuras) bei rezervuaruose (gazolis) ir gamtinės dujos, kurios į katilinę tiekiamos dujotiekiu. Druskininkų katilinėje įrengti 2 gazolio saugojimui skirti antžeminiai rezervuarai, po 49 m3 talpos kiekvienas. Katilinėje paviršinių nuotekų valymui nuo potencialiai taršių teritorijų (237 m2 ploto aikštelių) įrengta paviršinių nuotekų valymo sistema, nuotekas valanti nuo skendinčių medžiagų ir naftos produktų.

Vandens apdorojimo ūkis reikalingas paruošti reikiamos kokybės vandenį, kad apsaugoti katilų, šilumokaičių ir vamzdynų paviršius nuo nuovirų susidarymo, korozijos. Gaunamame iš miesto geriamo vandens tiekimo tinklų vandenyje visuomet yra stambių mechaninių priemaišų, ištirpusių druskų ir dujų. Esant didesnei priemaišų, druskų ir dujų koncentracijai vandens šildymo katilus ir CŠT tinklus maitinančiame vandenyje, jos yra žalingos technologinei įrangai. Ypač pavojingos vandens kietumą lemiančios druskos ir metalo koroziją sukeliančios dujos. Vanduo yra „kietas“ nuo įvairių kalcio ir magnio druskų, o korozijos atžvilgiu agresyviausi yra deguonis ir anglies dvideginis. Šylant ir garuojant vandeniui, jame esančios druskos gali kristalizuotis ant katilo vidinių paviršių ir sudaryti nuosėdas. Ant vandens šildymo katilų šilumos mainų paviršių susidariusių nuosėdų šiluminis laidumas daug mažesnis negu šiluminių mainų paviršių sienelių metalo šiluminis laidumas, todėl tokių paviršių sienelės gali perkaisti, deformuotis ir sprogti. Be to, pablogėjus šilumos perdavimui, mažėja katilo ekonomiškumas, suvartojama daugiau kuro tam pačiam į CŠT tinklus atiduodamam šilumos kiekiui pagaminti. Nuovirų susidarymo procese pagrindinis vaidmuo tenka kietumo, t. y. kalcio ir magnio, druskoms.

Deguonis laikomas neginčijamu vandens šildymo katilo metalo korozijos sukėlėju, todėl deguonies kiekį vandenyje stengiamasi kiek galima labiau sumažinti. Šalinant iš vandens jame esančias priemaišas jis yra skaidrinamas, minkštinamas ir deaeruojamas. Druskininkų katilinėje vanduo yra mechaniškai filtruojamas ir minkštinamas, tai atliekama automatinių filtrų pagalba. Minkštinimas yra vykdomas pašalinant iš vandens kalcio ir magnio katijonus, vietoje kurių atsiranda vandenyje tirpių druskų katijonai, dažniausiai natrio. Natrio druskos vandenyje gerai tirpsta, ir ant paviršių nusėda tik esant didelei jų koncentracijai ar sutrikus vandens cirkuliacijai, kai vanduo visiškai išgaruoja, tačiau jų nuosėdos lengvai nuplaunamos.

Ištirpęs deguonis ir kitos dujos iš vandens pašalinamos deaeratoriaus pagalba.

Taip pat, priklausomai nuo chemiškai valyto vandens kiekio, į vandenį yra dozuojami papildomai chemikalai, kurie šalina susidariusias nuosėdas, mažina vandens putojimą, suriša vandenyje esantį likutinį deguonį, mažina likutinį vandens kietumą, šalina geležį, mažina korozijos greitį.

Nešildymo sezono metu, Druskininkų katilinės gaminama šilumos energija yra reikalinga karšto vandens gamybai, bei technologiniams poreikiams: daugiausia gydomųjų įstaigų poreikiams tenkinti (pvz. mineralinio arba baseinų vandens pašildymui ir pan.).

Jei šildymo sezono metu vandens šildymo katilų Nr. 6 ir Nr. 7 (2 x 15 MW) galingumo, gaminant šilumą kartu su biokuro katilais Nr. 1 ir Nr. 4, nepakanka tenkinti miesto šilumos poreikių, tuomet užkuriamas vandens šildymo katilas Nr. 2 (PTVM-30).

Į CŠT tinklus išleidžiamo termofikacinio vandens temperatūra reguliatoriaus pagalba yra reguliuojama pagal lauko oro temperatūrą. Reguliatorius, esant reikalui, į tiekiamą termofikacinį vandenį pamaišo dalį grįžtamo termofikacinio vandens, taip gaunama reikiama vandens temperatūra. Tiekiamo termofikacinio vandens temperatūros priklausomybė nuo lauko oro temperatūros yra nurodyta Katilinės temperatūriniame grafike, kuris kiekvienais metais yra derinamas su miesto savivaldybės administracija.

Biokuro ūkis

Biokuras (smulkinta mediena) kūrenamas vandens šildymo katiluose Nr. 1 ir Nr. 4, kurių kiekvieno vardinė šiluminė galia yra po 10 MW. Smulkintos medienos deginimo pakura susideda iš:

• Oru ir dūmų recirkuliacija aušinamo judančio ardyno, susidedančio iš judančių ir fiksuotų ketaus ardelių eilių. Apsaugai nuo aukštos temperatūros poveikio ketaus ardelėse yra 20 % chromo. Ardeles judina pakuros fronte sumontuoti hidrauliniai cilindrai;

• Hidraulinėmis pavaromis valdomų kuro maitintuvų (žertuvų), kurie kurą iš bunkerio užstumia ant ardyno;

• Automatinės pelenų pašalinimo iš pakuros sistemos, susidedančios iš hidraulinių skreperių;

• 3 pirminio oro ventiliatorių kiekvienai ardyno zonai;

• Antrinio oro ventiliatoriaus;

• Tretinio oro ventiliatoriaus;

• Pakuros mechanizmų valdymo hidrostoties su siurbliais ir valdymo vožtuvais;

• Palaikančio metalinio karkaso;

• Pakurų vidaus ugniai atsparaus mūro ir šilumos izoliacijos.

Pakuros išorė padengta profiliuotais cinkuotos skardos lakštais. Oras degimui imamas iš erdvės tarp pakuros izoliacijos ir apdailinių skardos lakštų, tuo mažinant šilumos nuostolius iš pakuros į aplinką. Kuras iš pakuros bunkerio, hidrauliniu maitintuvu stumiamas (maitintuvo darbą, pagal pakuros galingumą, reguliuoja automatika) ant pakuros judančio ardyno, kur ir vyksta degimo procesas. Degimo kamera sąlyginai suskirstyta į tris degimo zonas. Kuras maitintuvu paduodamas į pirmąją zoną, kurioje slinkdamas nuožulniu ardynu žemyn džiovinamas pakaitintu oru ir spinduliuojančia nuo pakuros sienų šiluma. Išdžiūvęs kuras patenka į antrąją degimo zoną. Čia jis, veikiant aukštai temperatūrai dujofikuojasi ir susidariusios dujos, susimaišiusios su antriniu oru, dega virš kuro sluoksnio, palaikydamos ~ 900 - 1000°C temperatūrą pakuroje. Pilnam dujų sudeginimui įvedamas tretinis oras. Kad užtikrinti optimalų degimo procesą, kūrykloje, įrengiamos trys oro padavimo sistemos. Į pirminio, antrinio ir tretinio oro padavimo sistemas įvedami dūmai iš katilo. Tuo būdu gali būti recirkuliuojama iki 30% dūmų kiekio. Aptarnavimui ir degimo proceso priežiūrai darbo metu pakura yra aprūpinta reikalingomis durelėmis, stebėjimo angomis, laiptais ir aikštelėmis. Praėję katilo konvektyvinį pluoštą, degimo produktai patenka į elektrostatinius filtrus, kurie išvalo dūmus iki 50 mg/Nm3 koncentracijos. Po išvalymo, degimo produktai katilo dūmsiurbiu nukreipiami į 2,4 MW dūmų kondensacinius ekonomaizerius. Kondensacinių ekonomaizerių pagalba susigrąžinama dalis šilumos, prarandamos su išeinančiais dūmais. Dūmų kondensaciniai ekonomaizeriai aušinami šilumos tiekimo tinklo vandeniu. Kondensato (gamybinių nuotekų), susidarančio kondensaciniuose ekonomaizeriuose nuotekos nuvedamos į miesto fekalinių nuotekų kanalizavimo tinklus kartu su buitinėmis ir kitomis gamybinėmis (vandens cheminio paruošimo) nuotekomis. Po kondensacinių ekonomaizerių degimo produktai išmetami į atmosferą per dūmtraukius, kurių aukštis 40 m, žiočių diametras 1,1 m. Nedirbant kondensaciniams ekonomaizeriams, panaudojus apėjimo dūmų kanalus, numatyta galimybė degimo produktus šalinti tiesiai pro dūmtraukius, tačiau atsižvelgiant į Druskininkų CŠT tinklo šilumos poreikį visus metus, biokuro katilai dirba kartu su sumontuotais kondensaciniais ekonomaizeriais.

Pelenų šalinimas. Pelenai iš pakuros (nuo ardyno ir iš po ardyno) šalinami automatizuotai - žeriami į pagrindinį pelenų kanalą, iš jo pelenai patenka į grandiklinį pelenų transporterį. Transporteris neša pelenus į 14 m3 konteinerius, pritaikytus išvežti savikroviu sunkvežimiu. Pelenai atiduodami pelenus tvarkyti teisę turintiems ūkio subjektams pagal turimas pelenų tvarkymo sutartis.

Biokuro priėmimo, sandėliavimo, rūšiavimo ir tiekimo ūkis. Biokurui sandėliuoti įrengti vienas uždaras, dengtas ir mechanizuotas požeminis biokuro sandėlis, galintis sukaupti 1,5-os paros biokuro atsargą VŠK 1 katilui dirbant nominaliu apkrovimu ir antras - atviro tipo sandėlis, kuriame galima sukaupti 3-jų parų biokuro atsargą VŠK 4 katilui dirbant nominaliu apkrovimu. Greta - betonuotose aikštelėse numatyta laikyti papildomas biokuro atsargas.

Sandėlyje laikomas biokuras yra apsaugotas nuo atmosferos poveikio. Siekiant, kad biokuro lengvos dalelės nepatektų į aplinkines teritorijas, biokuro sandėlyje įrengtos automatizuotos durys. Kuro padavimo sistema užtikrina nuoseklų ir reguliuojamą kuro patekimą į pakuros degimo kamerą. Technologinės biokuro talpos grindyse įrengta 12 žertuvų, kurie pro besisukantį trupintuvą traukia biokurą į sandėlio grandiklinį transporterį. Kuras byra per vibrosietą, kurio paskirtis - sulaikyti kure pasitaikančias per didelių matmenų priemaišas. Po to kuras patenka ant kito, 45 laipsnių kampu kurą aukštyn keliančio, grandiklinio transporterio ir byra į pakuros kuro bunkerį. Kuro sandėlio žertuvai judinami hidrauline sistema, kuro transporteriai - elektros varikliais per reduktorius. Sandėlio žertuvų ir transporterių darbą pagal kuro lygio pakuros bunkeryje daviklių parodymus valdo automatikos sistema. Prieš užkuriant katilą paleidžiama kuro tiekimo sistema ir užpildomas tarpinis kuro bunkeris. Pasiekus pakuros bunkerio dalies viršutinį kuro lygį stabdomas kuro padavimas. Pasiekus pakuros bunkerio žemutinį kuro lygį duodamas signalas paleisti kuro tiekimo sistemą. Kuro tiekimo sistema paleidžiama pagal pakuros bunkerio apatinio lygio ir stabdoma pagal viršutinio kuro lygio daviklių signalus.

Nuo biokuro sandėlių aikštelių (0,24 ha ir 0,291 ha galimai neteršiamų teritorijų) paviršinės nuotekos yra surenkamos ir per infiltracinius šulinius yra infiltruojamos į gruntą (nuotekų priimtuvą Nr. 3).

Elektrostatinis dūmų valymo filtras.

Katilinėje sumontuoti 2 elektrostatiniai filtrai. Dūmų valymo efektyvumas filtruose ≥ 99 %. Degimo produktų valymo metu filtruose susidarę pelenai sraigtiniais transporteriais šalinami į pelenų transportavimui skirtus 14 m3 konteinerius.

Dūmų kondensacinis ekonomaizeris (DKE).

Kiekvieno iš parinktų ekonomaizerių šiluminė galia – 2,4 MW. Ekonomaizeriai pagaminti iš atsparių korozijai medžiagų bei visi paviršiai, kurių temperatūra didesnė nei 45°C, yra izoliuoti. Parinkti DKE užtikrinta, jog dūmų temperatūra po ekonomaizerio neviršys 60 °C. Kondensaciniuose ekonomaizeriuose ir vandens cheminio paruošimo ūkyje susidarančios ir apskaitos prietaisais apskaitomos gamybinės nuotekos išleidžiamos į UAB „Druskininkų vandenys“ fekalinės kanalizacijos tinklus (nuotekų priimtuvą Nr. 2).

**3. Veiklos rūšys, kurioms išduodamas leidimas**

1 lentelė. Įrenginyje leidžiama vykdyti ūkinė veikla

|  |  |
| --- | --- |
| Įrenginio pavadinimas | Įrenginyje leidžiamos vykdyti veiklos rūšies pavadinimas pagal Taisyklių 1 priedą  ir kita tiesiogiai susijusi veikla |
| 1 | 2 |
| Druskininkų katilinė | 1. Energetikos pramonė  1.1. Kuro deginimas įrenginiuose, kurių bendra vardinė (nominali) šiluminė galia lygi arba didesnė kaip 50 MW |

**4. Veiklos rūšys, kurioms priskirta šiltnamio dujas išmetanti ūkinė veikla, įrenginio gamybos (projektinis) pajėgumas.**

Pagal 2024-07-17 Aplinkos apsaugos agentūros raštą Nr. (36-1)-A4E-8693 Druskininkų katilinei ES ATLPS reikalavimai netaikomi (paraiškos priedas Nr. 10).

**5. Informacija apie įdiegtą vadybos sistemą.**

UAB „Litesko“ įdiegta ir pagal tarptautinio aplinkosaugos vadybos standarto ISO 14001 reikalavimus sertifikuota 2011 metais aplinkosaugos vadybos sistema (AVS). Paraiškos priede Nr. 2 pateikiamas sertifikatas, patvirtinantis UAB „Litesko“ Integruotos vadybos sistemos atitiktį aplinkos vadybos sistemos standarto ISO 14001 reikalavimams.

**6. Asmenų atsakomybė pagal pateiktą deklaraciją.**

Paraiškos deklaracijoje, kurią pasirašė eksploatacijos direktorius Tadas Janušauskas nurodoma, kad paraiškoje pateikta informacija yra teisinga, tiksli ir visa.

2 lentelė. Įrenginio atitikties GPGB palyginamasis įvertinimas

Vadovaujantis LR aplinkos ministro 2001-09-28 įsakymo Nr. 486 „Dėl Specialiųjų reikalavimų dideliems kurą deginantiems įrenginiams patvirtinimo“ aktualia redakcija, Druskininkų katilinėje nėra nei vieno didelio kurą deginančio įrenginio, atitinkamai katilinės kurą deginantiems įrenginiams nėra Europos Sąjungos Geriausiai prieinamų gamybos būdų (GPGB) informaciniuose dokumentuose ar išvadose pateikiamų technologijų, kurių techniniai parametrai turėtų būti lyginami su šiuose dokumentuose nurodytais parametrais, todėl 2 lentelė nepildoma.

**II. LEIDIMO SĄLYGOS**

3 lentelė. Aplinkosaugos veiksmų planas

Druskininkų katilinėje nėra nei vieno didelio kurą deginančio įrenginio, kuriam būtų taikomos GPGB ribinės vertės, atitinkamai 3 lentelė nepildoma.

**7. Vandens išgavimas.**

Buities ir gamybiniams poreikiams vanduo imamas iš UAB „Druskininkų vandenys“ tinklų.

4 lentelė. Duomenys apie paviršinį vandens telkinį, iš kurio leidžiama išgauti vandenį, vandens išgavimo vietą ir leidžiamą išgauti vandens kiekį.

Iš paviršinio vandens telkinio vandens išgauti nenumatoma. 4 lentelė nepildoma.

5 lentelė. Duomenys apie leidžiamą išgauti požeminio vandens kiekį.

Požeminis vanduo neišgaunamas. 5 lentelė nepildoma.

**8. Tarša į aplinkos orą.**

6 lentelė. Leidžiami išmesti į aplinkos orą teršalai ir jų kiekis

Į aplinkos orą numatomi išmesti teršalai ir jų kiekis nuo 2025 m. sausio 1 d. iki 2025 m. gruodžio 31 d.

|  |  |  |
| --- | --- | --- |
| Teršalo pavadinimas | Teršalo kodas | Leidžiama išmesti, t/m. |
| 1 | 2 | 3 |
| Azoto oksidai (A) | 250 | 293,711 |
| Kietosios dalelės deginant kietąjį, skystąjį arba dujinį kurą ar atliekas (dulkės) | 6493 | 4,799 |
| Sieros dioksidas (A) | 1753 | 9,970 |
| Amoniakas | - | - |
| Lakieji organiniai junginiai (abėcėlės tvarka): | XXXXXXXX |  |
| LOJ | 308 | 0,0016 |
| Kiti teršalai (abėcėlės tvarka): | XXXXXXXX | XXXXXXXXX |
| Anglies monoksidas (A) | 177 | 4,208 |
|  | Iš viso: | 312,6896 |

6 lentelė. Į aplinkos orą numatomi išmesti teršalai ir jų kiekis nuo 2026 m. sausio 1 d.

|  |  |  |
| --- | --- | --- |
| Teršalo pavadinimas | Teršalo kodas | Leidžiama išmesti, t/m. |
| 1 | 2 | 3 |
| Azoto oksidai (A) | 250 | 117,215 |
| Kietosios dalelės (A) | 6493 | 1,036 |
| Sieros dioksidas (A) | 1753 | 2,283 |
| Amoniakas | - | - |
| Lakieji organiniai junginiai (abėcėlės tvarka): | XXXXXXXX |  |
| LOJ | 308 | 0,0016 |
| Kiti teršalai (abėcėlės tvarka): | XXXXXXXX | XXXXXXXXX |
| Anglies monoksidas (A) | 177 | 0,933 |
|  | Iš viso: | 121,4686 |

7 lentelė. Leidžiama tarša į aplinkos orą

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Cecho ar kt. pavadinimas arba Nr. | Taršos šaltiniai | Teršalai | | Leidžiama tarša | | | | |
| Nr. | pavadinimas | kodas | Vienkartinis dydis | | | | Nuo 2025-01-01 iki 2025-12-31,  t/m |
| vnt. | maks. | | |
| Gamtinės dujos / Dujinis kuras, išskyrus gamtines dujas | Gazolis | Kieta biomasė  (Kieta mediena) |
| Katilinė,  Šiluminės energijos gamyba | 005,  38 MW\* | Anglies monoksidas (A) | 177 | mg/Nm3 | 400 | 400 | - | 4,208 |
| Azoto oksidai (A) | 250 | mg/Nm3 | 350 | 650 | - | 13,473 |
| Sieros dioksidas (A) | 1753 | mg/Nm3 | nenormuojama | 1700 | - | 1,987 |
| Kietosios dalelės deginant kietąjį, skystąjį arba dujinį kurą ar atliekas (dulkės) | 6493 | mg/Nm3 | nenormuojama | 250 | - | 0,907 |
| Katilinė,  Šiluminės energijos gamyba | 014,  30 MW\*\* | Azoto oksidai (A) | 250 | mg/Nm3 | 350 | 450 | - | 57,424 |
| Sieros dioksidas (A) | 1753 | mg/Nm3 | 35 | 1100 | - | 7,983 |
| Kietosios dalelės deginant kietąjį, skystąjį arba dujinį kurą ar atliekas (dulkės) | 6493 | mg/Nm3 | 20 | 100 | - | 3,680 |
| Katilinė,  Šiluminės energijos gamyba | 016,  10 MW | Azoto oksidai (A) | 250 | mg/Nm3 | - | - | 650 | 111,407 |
| Kietosios dalelės (A) | 6493 | mg/Nm3 | - | - | 50 | 0,106 |
| Katilinė,  Šiluminės energijos gamyba | 017  10 MW | Azoto oksidai (A) | 250 | mg/Nm3 | - | - | 650 | 111,407 |
| Kietosios dalelės deginant kietąjį, skystąjį arba dujinį kurą ar atliekas (dulkės) | 6493 | mg/Nm3 | - | - | 50 | 0,106 |
| Skysto kuro talpos alsuoklis | 020 | Lakūs organiniai junginiai | 308 | g/s | - | | | 0,0008 |
| Skysto kuro talpos alsuoklis | 021 | Lakūs organiniai junginiai | 308 | g/s | - | | | 0,0008 |
| **Iš viso įrenginiui:** | | | | | | | | **312,6896** |

\* *Taršos šaltiniui (kurą deginančiam įrenginiui) Nr. 005 nuo 2025 m. sausio 1 d. taikoma ne daugiau kaip 500 kurą deginančio įrenginio veikimo valandų per metus (taikant slenkantį penkerių metų vidurkį) išimtis dėl išmetamų teršalų ribinių verčių (LR aplinkos ministro 2020 m. liepos 22 d. įsakymo Nr. D1-447 „Dėl Lietuvos Respublikos aplinkos ministro 2017 m. Rugsėjo 18 d. Įsakymo Nr. D1-778 „Dėl išmetamų teršalų iš vidutinių kurą deginančių įrenginių normų patvirtinimo“ pakeitimo“ 20 punktas).*

*\*\* Kadangi ne mažiau kaip 50 % įrenginyje pagaminto naudingos šilumos kiekio (taikant slenkantį penkerių metų vidurkį) tiekiama garų arba karšto vandens pavidalu į viešą centralizuoto šilumos tiekimo sistemą, Taršos šaltiniui (kurą deginančiam įrenginiui) Nr. 014 nuo 2025 m. sausio 1 d. iki 2030 m. sausio 1 d. taikoma „centralizuoto šilumos tiekimo“ išimtis dėl išmetamų teršalų ribinių verčių (LR aplinkos ministro 2020 m. liepos 22 d. įsakymo Nr. D1-447 „Dėl Lietuvos Respublikos aplinkos ministro 2017 m. Rugsėjo 18 d. Įsakymo Nr. D1-778 „Dėl išmetamų teršalų iš vidutinių kurą deginančių įrenginių normų patvirtinimo“ pakeitimo“ 18 punktas).*

7 lentelė. Leidžiama tarša į aplinkos orą

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Cecho ar kt. pavadinimas arba Nr. | Taršos šaltiniai | Teršalai | | Leidžiama tarša | | | | |
| Nr. | pavadinimas | kodas | Vienkartinis dydis | | | | Nuo 2026-01-01,  t/m |
| vnt. | maks. | | |
| Gamtinės dujos / Dujinis kuras, išskyrus gamtines dujas | Gazolis | Kieta biomasė  (Kieta mediena) |
| Katilinė,  Šiluminės energijos gamyba | 005,  (22 MW\*) | Anglies monoksidas (A) | 177 | mg/Nm3 | 400 | 400 | - | 0,933 |
| Azoto oksidai (A) | 250 | mg/Nm3 | 350 | 650 | - | 3,103 |
| Sieros dioksidas (A) | 1753 | mg/Nm3 | nenormuojama | 1700 | - | 2,014 |
| Kietosios dalelės (A) | 6493 | mg/Nm3 | nenormuojama | 250 | - | 0,284 |
| Katilinė,  Šiluminės energijos gamyba | 014,  (30 MW) | Azoto oksidai (A) | 250 | mg/Nm3 | 200 / 250 | 200 | - | 13,736 |
| Sieros dioksidas (A) | 1753 | mg/Nm3 | - / 35 | - | - | 0,269 |
| Katilinė,  Šiluminės energijos gamyba | 016,  (10 MW) | Azoto oksidai (A) | 250 | mg/Nm3 | - | - | 650 | 50,188 |
| Kietosios dalelės (A) | 6493 | mg/Nm3 | - | - | 50 | 0,376 |
| Katilinė,  Šiluminės energijos gamyba | 017  (10 MW) | Azoto oksidai (A) | 250 | mg/Nm3 | - | - | 650 | 50,188 |
| Kietosios dalelės (A) | 6493 | mg/Nm3 | - | - | 50 | 0,376 |
| Skysto kuro talpos alsuoklis | 020 | Lakūs organiniai junginiai | 308 | g/s | - | | | 0,0008 |
| Skysto kuro talpos alsuoklis | 021 | Lakūs organiniai junginiai | 308 | g/s | - | | | 0,0008 |
| **Iš viso įrenginiui:** | | | | | | | | **121,4686** |

\* *Taršos šaltiniui (kurą deginančiam įrenginiui) Nr. 005 nuo 2025 m. sausio 1 d. prašoma taikyti ne daugiau kaip 500 kurą deginančio įrenginio veikimo valandų per metus (taikant slenkantį penkerių metų vidurkį) išimtį dėl išmetamų teršalų ribinių verčių (LR aplinkos ministro 2020 m. liepos 22 d. įsakymo Nr. D1-447 „Dėl Lietuvos Respublikos aplinkos ministro 2017 m. Rugsėjo 18 d. Įsakymo Nr. D1-778 „Dėl išmetamų teršalų iš vidutinių kurą deginančių įrenginių normų patvirtinimo“ pakeitimo“ 20 punktas).*

8 lentelė. Leidžiama tarša į aplinkos orą esant neįprastoms (neatitiktinėmis) veiklos sąlygoms.

|  |  |  |  |  |  |  |
| --- | --- | --- | --- | --- | --- | --- |
| Taršos  šaltinio, iš kurio išmetami teršalai esant šioms sąlygoms, Nr. | Sąlygos, dėl kurių gali įvykti neįprasti (neatitiktiniai) teršalų išmetimai | Neįprastų (neatitiktinių) teršalų išmetimų duomenų detalės | | | | Specialios sąlygos |
| išmetimų trukmė,  val., min.  (kas reikalinga, pabraukti) | teršalas | | teršalų koncentracija išmetamosiose dujose, mg/Nm3 |
| pavadinimas | kodas |
| 1 | 2 | 3 | 4 | 5 | 6 | 7 |
| Taršos šaltinis Nr. 005  (deginant dujas) | Katilų režiminiai bei technologiniai bandymai, paleidimo, derinimo ir stabdymo darbai, kuro padavimo įrenginių, traukos pūtimo mechanizmų gedimai, elektros energijos tiekimo saviems reikalams trikdžiai, kiti įrenginių defektai, įtakojantys teršalų išmetimus | 7200 | Anglies monoksidas (A) | 177 | 800 | Nėra galimybės numatyti |
| Azoto oksidai (A) | 250 | 500 |
| Taršos šaltinis Nr. 005  (deginant skystą kurą) | Anglies monoksidas (A) | 177 | 800 |
| Azoto oksidai (A) | 250 | 650 |
| Kietosios dalelės (A) | 6493 | 400 |
| Taršos šaltinis Nr. 014  (deginant dujas) | Azoto oksidai (A) | 250 | 450 |
| Taršos šaltinis Nr. 014 (deginant skystą kurą) | Azoto oksidai (A) | 250 | 450 |
| Taršos šaltinis Nr. 016  (deginant biokurą) | Kietos dalelės (A) | 6493 | 400 |
| Azoto oksidai (A) | 250 | 750 |
| Taršos šaltinis Nr. 017  (deginant biokurą) | Kietos dalelės (A) | 6493 | 400 |
| Azoto oksidai (A) | 250 | 750 |

**9. Šiltnamio efektą sukeliančios dujos (ŠESD)**

9 lentelė. Veiklos rūšys ir šaltiniai, iš kurių į atmosferą išmetamos ŠESD, nurodytos Lietuvos Respublikos klimato kaitos valdymo finansinių instrumentų įstatymo 1 priede.

Lentelė nepildoma. Druskininkų katilinei ES ATLPS reikalavimai netaikomi. 2024-07-17 Aplinkos apsaugos agentūros raštas Nr. (36-1)-A4E-8693.

**10. Teršalų išleidimas su nuotekomis į gamtinę aplinką**

Druskininkų katilinė nuotekų į paviršinius vandens telkinius neišleidžia, o atiduoda į UAB „Druskininkų vandenys“ kanalizacijos tinklus. Dalis paviršinių nuotekų (nuo 0,24 ha ir nuo 0,291 ha teritorijos) yra infiltruojamos į gruntą. Paviršinės nuotekos nuo skystojo kuro iškrovimo aikštelės ir dyzelino saugojimo talpyklų aikštelės (237 m2 ploto aikštelių) valomos įrengtoje nuotekų valymo sistemoje, nuotekas valant nuo taršos naftos produktais ir skendinčių medžiagų. Šios valytos paviršinės nuotekos yra infiltruojamos į gruntą.

Išleidžiamų į UAB „Druskininkų vandenys“ kanalizacijos tinklus teršalų koncentracijos nuotekose reglamentuojamos sutartyje.

Paviršinių nuotekų, infiltruojamų į gruntą, užterštumas negali būti didesnis kaip nustatyta Paviršinių nuotekų tvarkymo reglamente, patvirtintame Lietuvos Respublikos aplinkos ministro 2007-04-02 įsakymu Nr. D1-193 „Dėl Paviršinių nuotekų tvarkymo reglamento patvirtinimo“.

**11. Dirvožemio ir požeminio vandens apsauga. Reikalavimai, kuriais siekiama užkirsti kelią teršalų išleidimui į dirvožemį.**

Druskininkų katilinės teritorijos požeminio vandens užterštumo stebėjimui yra įrengti gręžiniai požeminio vandens monitoringui vykdyti. Požeminio vandens užterštumo monitoringas vykdomas vadovaujantis patvirtinta aplinkos monitoringo programa (poveikio požeminiam vandeniui dalis). Paraiškos priedas Nr. 12.

**12. Atliekų apdorojimas. Įmonėje susidarančios atliekos (pavadinimas, kodas).**

Ūkinės veiklos objektas atliekų nelaiko, nenaudoja ir nešalina. Vadovaujantis Atliekų tvarkymo įstatymo 45 punkto nuostatomis, nepavojingos atliekos laikinai laikomos ne ilgiau kaip 1 metus nuo jų susidarymo, pavojingos – 6 mėn. nuo jų susidarymo dienos.

Įmonėje susidariusios atliekos laikinai laikomos, rūšiuojamos, ženklinamos pagal Atliekų tvarkymo taisyklių reikalavimus ir priduodamos tik tokias atliekas turinčioms teisę tvarkyti įmonėms arba gamybos metu susidariusios atliekos gali būti panaudojamos kaip šalutiniai gamybiniai produktai kai atitinka šalutinių gamybinių produktų kriterijus.

Visos objekte susidariusios atliekos laikomos pagal visus saugumo reikalavimus ir nustatytas priemones.

**12.1. Nepavojingųjų atliekų apdorojimas (naudojimas ar šalinimas, įskaitant laikymą ir paruošimą naudoti ar šalinti).**

12 lentelė. Leidžiamos naudoti, išskyrus numatomas laikyti ir paruošti naudoti, nepavojingosios atliekos

Įmonėje atliekos naudojamos nebus. 12 lentelė nepildoma.

13 lentelė. Leidžiamos šalinti, išskyrus numatomas laikyti ir paruošti šalinti, nepavojingosios atliekos

Šalinti nepavojingųjų atliekų nenumatoma, 13 lentelė nepildoma

14 lentelė. Leidžiamos paruošti naudoti ir (ar) šalinti nepavojingosios atliekos

Nepavojingųjų atliekų paruošimas naudoti ar šalinti nenumatomas. 14 lentelė nepildoma.

15 lentelė. Leidžiamas laikyti nepavojingųjų atliekų kiekis

Įmonėje nepavojingųjų atliekų laikyti ilgiau nei 1 m. nenumatoma. 15 lentelė nepildoma.

16 lentelė. Didžiausias leidžiamas laikyti nepavojingųjų atliekų kiekis jų susidarymo vietoje iki surinkimo (S8)

Įmonėje nepavojingųjų atliekų laikyti ilgiau nei 1 m. nenumatoma. 16 lentelė nepildoma.

**12.2. Pavojingųjų atliekų apdorojimas (naudojimas ar šalinimas, įskaitant laikymą ir paruošimą naudoti ar šalinti)**

17 lentelė. Leidžiamos naudoti, išskyrus numatomas laikyti ir paruošti naudoti, pavojingosios atliekos

Naudoti pavojingųjų atliekų nenumatoma. 17 lentelė nepildoma

18 lentelė. Leidžiamos šalinti, išskyrus numatomas laikyti ir paruošti šalinti, pavojingosios atliekos

Pavojingųjų atliekų šalinti nenumatoma. 18 lentelė nepildoma.

19 lentelė. Leidžiamos paruošti naudoti ir (ar) šalinti pavojingosios atliekos

Pavojingųjų atliekų paruošimas naudoti ar šalinti nenumatomas. 19 lentelė nepildoma.

20 lentelė. Didžiausias leidžiamas laikyti pavojingųjų atliekų kiekis

Objekte atliekų laikyti ilgiau nei 6 mėn. nenumatoma. 20 lentelė nepildoma.

21 lentelė. Leidžiamas laikyti pavojingųjų atliekų kiekis jų susidarymo vietoje iki surinkimo (S8)

Objekte atliekų laikyti ilgiau nei 6 mėn. nenumatoma. 21 lentelė nepildoma.

**13. Sąlygos pagal Atliekų deginimo aplinkosauginių reikalavimų, patvirtintų Lietuvos Respublikos aplinkos ministro 2002 m. gruodžio 31 d. įsakymu Nr. 699 „Dėl Atliekų deginimo aplinkosauginių reikalavimų patvirtinimo“, 8, 81 punktuose nurodytą informaciją.**

Ši dalis nepildoma, nes vykdomos ūkinės veiklos metu atliekų deginimas nevykdomas.

**14. Sąlygos pagal Atliekų sąvartynų įrengimo, eksploatavimo, uždarymo ir priežiūros po uždarymo taisyklių, patvirtintų Lietuvos Respublikos aplinkos ministro 2000 m. spalio 18 d. įsakymu Nr. 444 „Dėl Atliekų sąvartynų įrengimo, eksploatavimo, uždarymo ir priežiūros po uždarymo taisyklių patvirtinimo“, 50, 51 ir 52 punktų reikalavimus.**

Ši dalis nepildoma, nes ūkinės veiklos metu sąvartynas nėra eksploatuojamas.

**15. Atliekų stebėsenos priemonės.**

Atliekų stebėsena turi būti vykdoma laikantis teisės aktų reikalavimų, nustatančių atliekų susidarymą, perdavimą atliekų tvarkytojams.

**16. Reikalavimai ūkio subjektų aplinkos monitoringui (stebėsenai), ūkio subjekto monitoringo programai vykdyti.**

Ūkio subjektų aplinkos monitoringas turi būti vykdomas pagal Ūkio subjektų aplinkos monitoringo nuostatų, patvirtintų Lietuvos Respublikos aplinkos ministro 2019-09-16 įsakymu Nr. D1-546 „Dėl ūkio subjektų aplinkos monitoringo nuostatų patvirtinimo“ reikalavimus parengtą ir nustatyta tvarka suderintą ūkio subjektų aplinkos monitoringo programą.

Aplinkos monitoringo ataskaita parengiama vadovaujantis šių Nuostatų 4 priedu. Aplinkos monitoringo ataskaitoje pateikiami praėjusių kalendorinių metų taršos šaltinių išmetamų/išleidžiamų teršalų monitoringo duomenų analizė bei išvados apie ūkio subjekto veiklos poveikį aplinkai. Aplinkos monitoringo ataskaita turi būti pateikiama Aplinkos apsaugos agentūrai kasmet, ne vėliau kaip iki einamųjų metų kovo 1 d., per IS „AIVIKS“, įteikiant ataskaitą ir jos skaitmeninę kopiją tiesiogiai, arba siunčiant paštu, elektroniniu paštu ar kitomis elektroninių ryšių priemonėmis

**17. Leidžiamas triukšmo išmetimas, reikalavimai triukšmui valdyti, triukšmo mažinimo priemonės.**

Turi būti užtikrinama, kad su vykdoma ūkine veikla susijęs triukšmas artimiausioje gyvenamojoje aplinkoje neviršytų Lietuvos higienos normoje HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“, patvirtintoje Lietuvos Respublikos sveikatos apsaugos ministro 2011 m. birželio 13 d. įsakymu Nr. V-604 „Dėl Lietuvos higienos normos HN 33:2011 „Triukšmo ribiniai dydžiai gyvenamuose ir visuomeninės paskirties pastatuose bei jų aplinkoje“ patvirtinimo“ reglamentuojamų triukšmo ribinių dydžių.

Eksploatuojami stacionarūs triukšmo šaltiniai: katilinės technologinė įranga, esanti pastatų viduje (triukšmo šaltiniai Nr. 01 ir Nr. 02), garso lygis 85 dBA (patalpose), išorinių sienų garso izoliacija 39 dBA, darbo laikas 24 h/parą; biokuro sandėlio technologinė įranga (žertuvai, transporteriai, triukšmo šaltinis Nr. 03), garso lygis 75 dBA (patalpose). Išorinių sienų garso izoliacija 24 dBA, darbo laikas 24 h/parą; biokuro sandėlio technologinė įranga (žertuvai, transporteriai, triukšmo šaltinis Nr. 04), garso lygis 75 dBA (patalpose), darbo laikas 24 h/parą; Dūmsiurbis taškinis triukšmo šaltiniai Nr. 05, garso lygis 80 dBA (patalpose), darbo laikas 24 h/parą. Biokuro katilo sandėlis yra uždaras.

**18. Įrenginio eksploatavimo laiko ribojimas.**

Taršos šaltiniui (kurą deginančiam įrenginiui) Nr. 005 nuo 2025 m. sausio 1 d. taikoma ne daugiau kaip 500 kurą deginančio įrenginio veikimo valandų per metus (taikant slenkantį penkerių metų vidurkį).

**19. Leidžiamas kvapo išmetimas ir kvapų valdymo (mažinimo) priemonės.**

Turi būti užtikrinta, kad vykdomos ūkinės veiklos skleidžiamas kvapas artimiausioje gyvenamojoje aplinkoje neviršytų Lietuvos higienos normoje HN 121:2010 „Kvapo koncentracijos ribinė vertė gyvenamosios aplinkos ore“, patvirtintoje Lietuvos Respublikos sveikatos apsaugos ministro 2010 m. spalio 4 d. įsakymu Nr. V-885 „Dėl Lietuvos higienos normos HN 121:2010 „Kvapo koncentracijos ribinė vertė gyvenamosios aplinkos ore“ ir Kvapų kontrolės gyvenamosios aplinkos ore taisyklių patvirtinimo“ reglamentuojamos kvapo koncentracijos ribinės vertės.

22 lentelė. Leidžiamas kvapų išmetimas

|  |  |  |  |  |
| --- | --- | --- | --- | --- |
| Kvapo šaltinio Nr. | Kvapų valdymo (mažinimo) priemonės | | | Leidžiamas kvapo emisijos rodiklis  OUE/s, OUE/m/s, OUE/m2/s, OUE/m3/s |
| pavadinimas | įrengimo vieta, koordinatės, LKS | efektyvumas, proc. |
| 1 | 2 | 3 | 4 | 5 |
| 005 | Kaminas Nr, 005, VŠK 2 | X: 499077;  Y:5984431 | - | 1,925 OUE/s, |
| 014 | Kaminas Nr, 014, VŠK 6 ir VŠK 7 | X: 499111;  Y: 5984452 | - | 16,107 OUE/s, |
| 016 | Kaminas Nr, 016, VŠK 1 | X: 499092;  Y: 5984407 | - | 0,104 OUE/s, |
| 017 | Kaminas Nr, 017, VŠK 4 | X: 499072;  Y:5984466 | - | 0,085 OUE/s, |
| 020 | gazolio talpyklos alsuoklis | X 499028;  Y 5984411 | - | ~0 OUE/s, |
| 021 | gazolio talpyklos alsuoklis | X 499027;  Y 5984414 | - | ~0 OUE/s, |

Skaitmeninio modeliavimo būdu nustatyta maksimali Druskininkų katilinės ūkinės veiklos sukeliamo kvapo vertė 0,0692 OUE/m3, taške, kuriokoordinatės yra X 499126; Y 5984484.

**20. Kitos leidimo sąlygos ir reikalavimai pagal Taisyklių 65 punktą**

**20.1. Leidimo sąlygos, vykdomos ūkinės veiklos vykdymo etape**

20.1.1. Bet kokios eksploatacijos sutrikimo atveju būtina, kiek įmanoma skubiau, atkurti normalias kurą deginančio įrenginio eksploatavimo sąlygas.

20.1.2. Bendrovė privalo reguliariai ir laiku kompetentingoms aplinkosaugos institucijoms teikti reikiamas ataskaitas.

20.1.3. Įrenginių operatorius privalo pranešti Aplinkos apsaugos agentūrai ir Aplinkos apsaugos departamentui prie Aplinkos ministerijos apie bet kokius planuojamus įrenginio pobūdžio arba veikimo pasikeitimus ar išplėtimą, kuris gali daryti poveikį aplinkai.

20.1.4. Atlikus katilinės rekonstrukciją (t. y. pasikeitus naudojamai technologijai, atsiradus naujiems taršos šaltiniams, pasikeitus išmetamų teršalų kiekiams ir pan.) dėl kurių pasikeitė įmonės poveikis aplinkos orui, parengti naują arba (papildyti galiojančią) inventorizacijos ataskaitą. Suderinus ataskaitą su atsakinga institucija, esant poreikiui, pakeisti TIPK leidimą.

20.1.5. Apskaitos ir matavimo prietaisai turi atitikti jiems keliamus metrologinius reikalavimus.

20.1.6. Veiklos vykdytojas privalo nedelsiant pranešti Aplinkos apsaugos departamentui prie Aplinkos ministerijos apie pažeistas šio leidimo sąlygas, didelį poveikį aplinkai turintį incidentą arba avariją ir nedelsiant imtis priemonių apriboti poveikį aplinkai ir užkirsti kelią galimiems incidentams ir avarijoms ateityje.

20.1.7. Visi bendrovės vykdomo aplinkos monitoringo taškai (nuotekų ir oro taršos mėginių paėmimo vietos) turi būti saugiai įrengti, pažymėti ir saugojami nuo atsitiktinio jų sunaikinimo.

20.1.8. Turi būti užtikrinta, kad vykdomos ūkinės veiklos skleidžiamas kvapas artimiausioje gyvenamojoje aplinkoje neviršytų Lietuvos higienos normoje HN 121:2010 „Kvapo koncentracijos ribinė vertė gyvenamosios aplinkos ore“, patvirtintoje Lietuvos Respublikos sveikatos apsaugos ministro 2010 m. spalio 4 d. įsakymu Nr. V-885 „Dėl Lietuvos higienos normos HN 121:2010 „Kvapo koncentracijos ribinė vertė gyvenamosios aplinkos ore“ ir Kvapų kontrolės gyvenamosios aplinkos ore taisyklių patvirtinimo“ reglamentuojamos kvapo koncentracijos ribinės vertės.

20.1.9. Turi būti užtikrinama, kad su vykdoma ūkine veikla susijęs triukšmas artimiausioje gyvenamojoje aplinkoje neviršytų Lietuvos higienos normoje HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“, patvirtintoje Lietuvos Respublikos sveikatos apsaugos ministro 2011 m. birželio 13 d. įsakymu Nr. V-604 „Dėl Lietuvos higienos normos HN 33:2011 „Triukšmo ribiniai dydžiai gyvenamuose ir visuomeninės paskirties pastatuose bei jų aplinkoje“ patvirtinimo“ reglamentuojamų triukšmo ribinių dydžių.

**20.2. Leidimo sąlygos, privalomos įvykdyti veiklos nutraukimo etape**

20.2.1. Iki pilno veiklos nutraukimo veiklos vietos būklė turi būti pilnai sutvarkyta. Galutinai nutraukdamas veiklą, jos vykdytojas privalo įvertinti požeminių vandenų užterštumo būklę pavojingų medžiagų atžvilgiu. Jei dėl įrenginio eksploatavimo pastarieji labai užteršiami šiomis medžiagomis, ir jų būklė skiriasi nuo pirminės būklės eksploatavimo pradžioje, veiklos vykdytojas turi imtis būtinų priemonių dėl tos taršos mažinimo, siekdamas atkurti tą eksploatavimo vietos būklę.

**TARŠOS INTEGRUOTOS PREVENCIJOS IR KONTROLĖS LEIDIMO**

**NR. T-A.3-3/2015 PRIEDAI**

1. UAB „Litesko“ filialo „Druskininkų šiluma“ paraiška Taršos integruotos prevencijos ir kontrolės leidimui Nr. T-A.3-3/2015 pakeisti (36 psl.).

2. Paraiškos derinimo su Alytaus visuomenės sveikatos centru 2015-08-14 rašto Nr. R1-1115 kopija (1 psl.).

3. Susirašinėjimai su veiklos vykdytoju ir kitomis institucijomis:

3.1. Aplinkos apsaugos agentūros 2015-07-30 rašto Nr. (15.9)-A4-8327 „Dėl skelbimo paskelbimo laikraštyje „Lietuvos žinios““, siųsto UAB „Lietuvos žinios“, kopija (1 psl.);

3.2. Aplinkos apsaugos agentūros 2015-07-30 rašto Nr. (15.9)-A4-8325 Dėl UAB Litesko „Druskininkų šiluma“ TIPK leidimui pakeisti, siųsto Alytaus visuomenės sveikatos centrui, kopija (1 psl.);

3.3. Aplinkos apsaugos agentūros 2015-07-30 rašto Nr. (15.9)-A4-8326 Dėl UAB Litesko „Druskininkų šiluma“ TIPK leidimui pakeisti siųsto Druskininkų savivaldybei, kopija (2 psl.);

3.4. Aplinkos apsaugos agentūros 2015-09-02 rašto Nr. (15.9)-A4-9670 „Sprendimas dėl UAB „Litesko“ Druskininkų šiluma, Druskininkų katilinės paraiškos TIPK leidimui pakeisti priėmimo“, siųsto UAB „Litesko“, kopija (1 psl.);

4. Visuomenės informavimo apie gautą paraišką TIPK leidimui pakeisti skelbimo, išspausdinto 2015-07-31 laikraštyje „Lietuvos žinios“, kopija (1 psl.).

5. Ūkio subjektų aplinkos monitoringo programa (18 psl.).

6. ŠESD stebėsenos planas (36 psl.).

7. Aplinkos apsaugos agentūros 2023-02-28 raštas Nr. (30-1)-A4E-2177 „Sprendimas patikslinti UAB „Litesko“ filialo „Druskininkų šiluma“ Druskininkų katilinės Taršos integruotos prevencijos ir kontrolės leidimo Nr. T-A.3-3/2015 sąlygas (2 psl.).

8. Galiojančios sąlygos, 6 (psl.).

9. Patikslintos sąlygos, 9 (psl.).

10. Monitoringo programa, 14 (psl.) (įmonės atstovo patvirtinta 2023-01-27).

11. Agentūros 2024-07-11 raštas Nr. (30-1)-A4E-8521 „Sprendimas patikslinti UAB „Litesko“ filialo „Druskininkų šiluma“ Druskininkų katilinės Taršos integruotos prevencijos ir kontrolės leidimo Nr. T-A.3-3/2015 sąlygas (2 psl.).

12. TIPK leidimas (aktuali redakcija) (21 psl.).

13. Monitoringo programa, 14 (psl.) (įmonės atstovo patvirtinta 2024-07-05).

14. Sprendimas patikslinti UAB „Litesko“ filialo „Druskininkų šiluma“ Druskininkų katilinės Taršos integruotos prevencijos ir kontrolės leidimo Nr. T-A.3-3/2015 sąlygas (2 psl.).

12. TIPK leidimas (aktuali redakcija) (17 psl.).

13. Monitoringo programa, 14 (psl.) (įmonės atstovo patvirtinta 2025-06-05).

2025 m. liepos d.

(Priedų sąrašo sudarymo data)

|  |  |  |  |
| --- | --- | --- | --- |
| Direktorė | Milda Račienė |  | \_\_\_\_\_\_\_\_\_\_\_\_\_\_\_\_\_ |
|  | (Vardas, pavardė) |  | (Parašas) |

A.V.